**OSNOVNA ŠKOLA „RAVNE NJIVE-NESLANOVAC“ SPLIT**

**Sarajevska 30**

**21000 Split**

**ured@os-ravnenjiveneslanovac-st.skole.hr**

**Tel: 021/367-963**

**Fax: 021/456-534**

**O B A V I J E S T**

**O UPISU U PRODUŽENI BORAVAK UČENIKA PRVOG RAZREDA**

**ZA ŠKOLSKU GODINU 2022./2023.**

Za upis djeteta u produženi boravak roditelj odnosno staratelj mora dostaviti sljedeće dokumente:

1. **Potvrda poslodavca o radnom odnosu obaju roditelja**
2. **Uvjerenje o prebivalištu djeteta ili preslika osobne iskaznice djeteta**
3. **Preslika osobne iskaznice obaju roditelja**

Potrebnu dokumentaciju roditelj odnosno staratelj može predati u razdoblju **od 9.3.2022. do 16.3.2022. u vremenu od 7:30 sati do 12:00 sati** u tajništvo škole.

**Odluka o organizaciji programa produženog boravka u osnovnim školama**

 **kojima je osnivač Grad Split**

**(KLASA: 602-02/19-01/99, URBROJ: 2181/01-09-02/16-19-4, 1.kolovoza 2019.g.)**

**UPIS UČENIKA U PRODUŽENI BORAVAK**

**Članak 6.**

(1) Prednost pri upisu u produženi boravak imaju učenici s prebivalištem na području Grada Splita i upisnog područja škole prema redoslijedu:

- djeca roditelja sa 70% i više invalidnosti, ako je drugi roditelj zaposlen,

- djeca oba zaposlena roditelja i djeca samohranog zaposlenog roditelja ili

zaposlenog roditelja u jednoroditeljskoj obitelji,

 - učenik čiji brat ili sestra već pohađa program produženog boravka te škole.

(2) U program produženog boravka mogu se upisati i djeca koja ne pripadaju upisnom području škole, uvažavajući redoslijed prednosti iz stavka 1. ovog članka, ukoliko u odgojno-obrazovnoj skupini preostane slobodnog mjesta.

(3) U program produženog boravka mogu se upisati i djeca koja nemaju prebivalište na području Grada Splita, ukoliko u odgojno – obrazovnoj skupini preostane slobodnog mjesta nakon upisa učenika iz stavka 1. i 2. ovog članka.

 **FINANCIRANJE PRODUŽENOG BORAVKA**

**Članak 8.**

(1) Troškovi organizacije programa produženog boravka uključuju troškove prehrane učenika, troškove didaktičkog materijala i pribora, te troškove za plaće i ostala materijalna prava radnika u produženom boravku.

(2) Grad Split i roditelji učenika upisanih u program produženog boravka iznos mjesečnog troška za organizaciju produženog boravka snose na način:

- Grad Split u iznosu od 450,00 kuna po učeniku,

 - roditelj u iznosu od 250,00 kuna po učeniku.

**Članak 9.**

(1) Iznos mjesečnog troška za organizaciju programa produženog boravka iz članka 8. stavka 2. ove Odluke roditelju s prebivalištem na području Grada Splita umanjuje se na način:

- za drugo dijete upisano u produženi boravak škole za 20%,

 - za svako sljedeće dijete za 30% pod uvjetom da su sva djeca upisana u program produženog boravka u školi, te da su članovi istog obiteljskog domaćinstva.

(2) Roditelji učenika koji nemaju prebivalište na području Grada Splita, a upisani su u program produženog boravka plaćaju punu cijenu programa.

 Ravnatelj:

 Miljenko Bitanga,prof.